
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Noteikumi par atļaujas izsniegšanu elektroenerģijas tiešās līnijas ierīkošanai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Tiesību akta projekts "Noteikumi par atļaujas izsniegšanu elektroenerģijas tiešās līnijas  ierīkošanai" (turpmāk - noteikumu projekts) sagatavots, pamatojoties uz Elektroenerģijas tirgus likuma (turpmāk - ETL) 26. panta ceturto daļu.
1.2. Mērķis
Mērķa apraksts
Noteikumu projekta mērķis ir atbilstoši deleģējumam noteikt prasības, kas izpildāmas, lai saņemtu  atļauju elektroenerģijas tiešās līnijas ierīkošanai (turpmāk - atļauja), kā arī atļaujas izsniegšanas, pārreģistrēšanas, ietverto nosacījumu izpildes un atcelšanas kārtību un izsniegšanas atteikuma kritērijus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Līdz 2025. gada 31. decembrim atļauju tiešās līnijas ierīkošanai izsniedza Sabiedrisko pakalpojumu regulēšanas komisija (turpmāk - regulators), pamatojoties uz tās padomes 2017. gada 5. janvāra lēmumā Nr. 1/1 "Noteikumi par atļaujas izsniegšanu elektroenerģija tiešās līnijas pieslēguma ierīkošanai" noteiktajiem kritērijiem. 2026. gada 1. janvārī stājās spēkā jaunas ETL normas, kas noteic kritērijus atļaujas izsniegšanai un atšķirīgu atbildīgo iestādi - Enerģētikas un vides aģentūru, spēkā stājās jauna deleģējošā norma arī ar atļauju saistīto darbību noteikšanai, līdz ar to nepieciešami deleģējumā minētie noteikumi.
Problēmas un risinājumi
Problēmas apraksts
ETL 26. panta ceturtajā daļā Ministru kabinetam deleģēts pienākums noteikt prasības, kas izpildāmas, lai saņemtu šā panta pirmajā un otrajā daļā minēto atļauju, tās izsniegšanas, pārreģistrēšanas, atļaujā ietverto nosacījumu izpildes un atcelšanas kārtību, kā arī atļaujas izsniegšanas atteikuma kritērijus.
Ar Ministru kabineta 2025. gada 26. augusta rīkojuma Nr. 533 "Par Enerģētikas un vides aģentūras pievienošanu Valsts vides dienestam" 2. punktu noteikts, ka ar 2025. gada 1. oktobri Valsts vides dienests ir Enerģētikas un vides aģentūras funkciju, pārvaldes uzdevumu, tiesību, saistību, prasību, mantas, personāla, finanšu līdzekļu, lietvedības un arhīva pārņēmējs, līdz ar to tas pārņem atļauju kompetenci.
Risinājuma apraksts
Ar noteikumu projektu tiek izpildīts deleģējums Ministru kabinetam noteikt prasības, kas izpildāmas atļaujas saņemšanai, tās izsniegšanas, pārreģistrēšanas, atļaujā ietverto nosacījumu izpildes un atcelšanas kārtību, kā arī atļaujas izsniegšanas atteikuma kritērijus.
Tā kā ETL nošķir divus dažādus tiešo līniju gadījumus un uz tām attiecināmās prasības, tad noteikumu projektā atbilstoši noteikti iesniedzamie dokumenti atļaujai, kad tiešā līnija savieno izolētu ražotāja objektu ar izolētu galalietotāja objektu un kad tiešā līnija savieno elektroenerģijas ražotāja objektu ar galalietotāja objektu, kuri var būt pieslēgti elektroenerģijas sistēmai.
Noteikumu projekts noteic, ka ETL 26. panta trešajā daļā minētā iestāde (turpmāk - atbildīgā iestāde) izskata atļaujas saņemšanai iesniegtos dokumentus, vērtē ierīkojamās tiešās līnijas atbilstību ETL kritērijiem, tostarp pārbauda tiešās līnijas garuma atbilstību ETL noteiktajiem garuma ierobežojumiem (tādēļ ir noteikta prasība iesniegt izvietojuma shēmu).
Atbildīgā iestāde, lai nodrošinātu vienotā kontaktpunkta principa izpildi, nodrošina risinājumu, ka persona sākotnēji vēršas ar iesniegumu iestādē, savukārt visus lēmuma sagatavošanai nepieciešamos citu iesaistīto pušu atzinumus un apliecinājumus Atbildīgā iestāde pieprasa pati, sadarbojoties ar iesaistītajām pusēm. Tiešās līnijas atļaujas piešķiršanas procesam ir noteikts no vispārējās pieslēguma ierīkošanas kārtības atšķirīgs process. Šāda pieeja padara efektīvāku visu procesā iesaistīto pušu darbību.
Administratīvā procesa likumā noteiktajā termiņā atbildīgā iestāde izvērtē visu saņemto informāciju un pieņem lēmumu par atļaujas izsniegšanu vai atteikumu izsniegt atļauju.
Noteikumu projektā noteikts arī, ka deviņu mēnešu laikā pēc atļaujas saņemšanas atļaujas turētājs iesniedz atbildīgajai iestādei saskaņotu būvprojektu vai paskaidrojuma rakstu (atkarībā no būvniecības normatīvā regulējumā tiešās līnijas ierīkošanas gadījumam attiecīgo dokumentu), kas nepieciešams, lai atbildīga iestāde varētu pārliecināties, ka ierīkojamās tiešās līnijas garums atbildīs ETL noteiktajam. Ja nosacījums par saskaņota būvprojekta vai paskaidrojuma raksta iesniegšanu  netiek izpildīts vai arī no minētajiem dokumentiem secināms, ka ierīkojamā tiešā līnija pārsniedz ETL noteikto garumu, atļauja tiek atcelta.
Termiņš noteikts pēc analoģijas ar sistēmas pieslēguma noteikumiem elektroenerģijas sadales sistēmai, kuros sistēmas operatori izsniedz tehniskās prasības ar deviņu mēnešu izpildes termiņu. Kā liecina sistēmas operatoru pieredze, šāds termiņš būvprojekta izstrādei un saskaņošanai ir objektīvi pamatots un izpildāms.
Noteikumu projektā noteikti vairāki kritēriji, pie kuriem atsaka atļaujas izsniegšanu. Atbildīgā iestāde pieņem lēmumu par atteikumu izsniegt atļauju, ja elektroenerģijas ražotājs vai galalietotājs nesniedz visu nepieciešamo informāciju vai dokumentus, no kuriem atbildīgā iestāde var gūt pārliecību par iecerēto tiešo līniju. Lēmumu par atteikumu pieņem arī, ja tiešās līnijas ierīkošana neatbilst ETL 26. panta pirmajā vai otrajā daļā noteiktajiem kritērijiem (atkarībā no iecerētās tiešās līnijas veida), kā arī, ja nekustamie īpašumi, kuros būtu veicama tiešās līnijas ierīkošana ir arestēti, tādēļ tajos nav iespējams veikt jebkādas darbības. 
Par aresta faktu atbildīgā iestāde pārliecinās valsts vienotājā datorizētajā zemesgrāmatā.
Ņemot vērā, ka tiešās līnijas ierīkošana neveicina valsts enerģētisko neatkarību un nav vērtējama kā atjaunīgās enerģijas ražošanas veicināšanas pasākums, ar noteikumu projektu nav paredzēta atbildīgās iestādes kompetence nekustamā īpašuma īpašumtiesību vai valdījuma tiesību pārbaudei. Attiecībā uz elektroenerģijas ražotāja un galalietotāja tiešā līniju tas tiek veikts būvprojekta apstiprināšanas procesā. Izolēta elektroenerģijas ražotāja un izolēta galalietotāja tiešā līnijas gadījumā savas privāttiesiskās attiecības tiešās līnijas ierīkotājs ar nekustamā īpašuma īpašnieku nodibina patstāvīgi. Atbildīgajai iestādei būtiski vien gūt pārliecību, ka nekustamais īpašums nav apgrūtināts ar arestu, kas liedz jebkuras darbības īpašumā.
Noteikumu projektā noteiktajam galalietotāja apliecinājumam, ka saražotā un tiešajā līnijā nodotā elektroenerģija netiek nodota sistēmā caur galalietotāja elektroenerģijas sistēmas pieslēgumu, un elektroenerģijas sistēmas operatoru apliecinājumiem, ka elektroenerģijas ražošanas objekts nav pieslēgts tā elektroenerģijas sistēmai, ir brīva forma, bet tiem ir jāsatur skaidra un nepārprotama informācija atbildīgajai iestādei. 
Papildus Administratīvā procesa likuma 33. pantā noteiktajam atļaujas turētāja tiesību pārņēmēju lokam ar šo regulējumu atļaujas pārreģistrēšanas iespēja ir noteikta arī attiecībā uz tām personām, kas neietilpst Administratīvā procesa likuma 33. panta tvērumā - nav tiesību pārņēmēji, mantinieki, utml., tomēr objektīvu apsvērumu dēļ, piemēram atsavinot objektus, vēlas turpināt īstenot tiešās līnijas ierīkošanu. Attiecīgi atļaujas turētājs var lūgt atbildīgo iestādi pārreģistrēt atļauju uz jebkuru rīcībspējīgu un tiesībspējīgu personu, kas ir iecerējusi tiešās līnijas ierīkošanu un ir atsavinājusi elektroenerģijas ražotāja vai lietotāja objektu.
Tāpat noteikumu projektā noteiks, ka atbildīgā iestāde atceļ atļauju, ja elektroenerģijas ražotājs vai galalietotājs iesniedz pamatotu ierosinājumu atcelt atļauju, nav iesniedzis deviņu mēnešu laikā saskaņotu būvprojektu vai paskaidrojuma rakstu, iesniegtajā dokumentā tiešās līnijas garums pārsniedz Elektroenerģijas tirgus likumā noteikto, nav iesniedzis pašapliecinājumu vai arī, ja tas nav izpildījis citus atļaujas nosacījumus.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Noteikumu projekts ietekmē fiziskas personas, kas plāno ierīkot tiešo līniju
Juridiskās personas
visi uzņēmumi
Ietekmes apraksts
Noteikumu projekts ietekmē visus uzņēmumus, kas plāno ierīkot tiešo līniju
Nozare
Elektroenerģija, gāzes apgāde, siltumapgāde un gaisa kondicionēšana
Nozaru ietekmes apraksts
Tiek precizēts tiesiskais regulējums attiecībā uz tiešās līnijas ierīkošanas atļaujas saņemšanu
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/880937f8-1cc2-4b98-882d-3baa7945da69
6.3. Sabiedrības līdzdalības rezultāti
Publiskā apspriešana tika organizēta no 03.12.2025. līdz 17.12.2025., šajā periodā nav iesniegti viedokļi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts vides dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Regulatora kompetence atļauju izsniegšanā pārdeleģēta Valsts vides dienestam.

	5. Tiks veikta iekšējo institūcijas procesu efektivizācija
	Jā
	Efektivizēts iesniegumu izskatīšanas process

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Ņemot vērā, ka atļauju skaits gadā ir niecīgs (līdz 3 atļaujām gadā), par ko liecina Sabiedrisko pakalpojumu regulēšanas komisijas tīmekļvietnē pieejamā informācija, administratīvā sloga būtiska ietekme ar šādu deleģējumu VVD nav konstatējama.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Ar noteikumu projektu tek precizēts tiesiskais regulējums attiecībā uz tiešās līnijas ierīkošanas atļaujas saņemšanu.

